Livenation og VEGA præsenterer **Internationalt anerkendte, poppionerer Sparks vender tilbage til Danmark.**De brød igennem med hittet ”This Town Ain’t Big Enough For The Both Of Us”samt de to helt store album *Kimono My House* og *Propaganda.* Fra 1980’erne var bandet allerede et kultfænomen, som genopstod, når brødrene havde lyst med diverse musikere. Særligt i midten af 70’erne var Sparks populære i Europa.

Mael-brødrene startede med at lave musik i 1970’erne, som bandet Halfnelson, og udgav to albums under dette navn. De oplevede ikke den store succes i hjemlandet USA og skiftede senere navn til Sparks.

Undervejs har de eksperimenteret med flere forskellige genre og er i dag beskrevet som et band, der altid har formået at innovere uden at miste sin genkendelig lyd. De har inspireret en bred vifte af kunstnere som bl.a. Morrisey, Björk, The Ramones, Faith No More, Sonic Youth og Nirvana.

Deres lange karriere har budt på en række samarbejder, og senest har man i Danmark kunne opleve dem med det skotske rockband Franz Ferdinand i Tivoli 2015. De to bands fusionerede til ét under navnet FFS (For Fucks Sake), som også er de to bands initialer.   
  
Det var ikke før oktober 2012, at brødrene optrådte live som duo. Alle tidligere shows har været med band. De seneste liveoptrædener har de skiftet mellem de to udgaver. Til koncerten i VEGA vil brødrene optræde sammen med et band.   
  
I august 2016 annoncerede Sparks, at deres næste album udkommer i løbet af 2017. Der er blevet afsløret meget lidt, ud over titlen, som bliver *Hippopotamus*.

**Fakta om koncerten**Sparks (US)   
Mandag den 7. august, 2017 kl 20.00  
Store VEGA, Enghavevej 40, 1674 København V  
Billetpris 270 kr. + gebyr  
Billetsalget starter torsdag den 30. marts via vega.dk og Ticketmaster